Document ID: /roh_data/filtered/fineweb-2-filterrobots_roh.jsonl.gz/4293

Wendy Holdener è ina da las unicas atletas en la cuppa mundiala che po esser sperta en mintga disciplina. Uschia èsi mo cler che Wendy Holdener tutga tar ina da las favuritas en la cumbinaziun. En il slalom tutga la skiunza da 25 onns dapi onns tar l'elita. E cunquai ch'ella ha persvas ier en il davos trenament da la rapida (ella è vegnida segunda), è ella vegnida declerada sco la gronda favurita per la cumbinaziun dad oz.
L'experientscha gida
Il 2017, tar ils campiunadis mundials a San Murezzan, ha Wendy Holdener gudagnà aur en la cumbinaziun ed argient en il slalom. Plinavant ha ella gudagnà trais medaglias als gieus olimpics a Pyeongchang il 2018.
Uss hai num da restar lucca.
La skiunza dal chantun Sviz na senta perquai betg tant squitsch ad Are sco als ultims eveniments gronds. Ils success a campiunadis mundials ed a gieus olimpics ils ultims onns hajan dà bler confidenza ad ella.
RR actualitad 07:00